CELEX: 32009D0884
Language: fi
Date: 2009-11-30 00:00:00
Title: 2009/884/EY: Komission päätös, tehty 30 päivänä marraskuuta 2009 , päätöksen 2007/116/EY muuttamisesta uusien 116-alkuisten numeroiden varaamiseksi (tiedoksiannettu numerolla K(2009) 9425) (ETA:n kannalta merkityksellinen teksti)

3.12.2009   
            
            
               FI
            
            
               Euroopan unionin virallinen lehti
            
            
               L 317/46
            
         
      KOMISSION PÄÄTÖS,
   tehty 30 päivänä marraskuuta 2009,
   päätöksen 2007/116/EY muuttamisesta uusien 116-alkuisten numeroiden varaamiseksi
   (tiedoksiannettu numerolla K(2009) 9425)
   (ETA:n kannalta merkityksellinen teksti)
   (2009/884/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon sähköisten viestintäverkkojen ja -palvelujen yhteisestä sääntelyjärjestelmästä 7 päivänä maaliskuuta 2002 annetun Euroopan parlamentin ja neuvoston direktiivin 2002/21/EY (1), jäljempänä ’puitedirektiivi’, ja erityisesti sen 10 artiklan 4 kohdan,
   sekä katsoo seuraavaa:
   
               (1)
            
            
               Komission päätöksellä 2007/116/EY (2) varataan 116-alkuinen kansallinen numerointialue yhdenmukaisten yhteiskunnallisten palvelujen yhdenmukaisille puhelinnumeroille. Päätöksen liitteessä luetellaan tähän numerointialueeseen kuuluvat erityisnumerot ja palvelut, joille numerot on varattu. Luetteloa voidaan muuttaa direktiivin 2002/21/EY 22 artiklan 3 kohdassa tarkoitettua menettelyä noudattaen.
            
         
               (2)
            
            
               Kaksi palvelua – rikoksen uhrien tukipuhelin ja lääkäripäivystys muita kuin hätätilanteita varten – on määritelty yhteiskunnallisiksi palveluiksi, joille voidaan osoittaa yhdenmukaiset puhelinnumerot. Näin ollen päätös 2007/116/EY olisi saatettava ajan tasalle uusien numeroiden varaamiseksi. Tarkoituksena ei ole, että terveyspäivystysnumero muita kuin hätätilanteita varten korvaa 112-numeron tai kansallisen hätänumeron henkeä uhkaavissa tilanteissa.
            
         
               (3)
            
            
               Tämän vuoksi päätös 2007/116/EY olisi muutettava.
            
         
               (4)
            
            
               Tässä päätöksessä säädetyt toimenpiteet ovat viestintäkomitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Korvataan päätöksen 2007/116/EY liite tämän päätöksen liitteellä.
   2 artikla
   Jäsenvaltioiden on toteutettava kaikki tarvittavat toimenpiteet sen varmistamiseksi, että toimivaltainen kansallinen sääntelyviranomainen voi 15 päivästä huhtikuuta 2010 alkaen jakaa numeroita, jotka on sisällytetty luetteloon tämän päätöksen nojalla.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 30 päivänä marraskuuta 2009.
      
         
            Komission puolesta
         
         Viviane REDING
         
         
            Komission jäsen
         
      
   
   
      (1)  EYVL L 108, 24.4.2002, s. 33.
   
      (2)  EUVL L 49, 17.2.2007, s. 30.
   
      LIITE
      
         Luettelo yhdenmukaisille yhteiskunnallisille palveluille varatuista erityisnumeroista
      
      
                  Numero
               
               
                  Palvelu, jolle numero on varattu
               
               
                  Numeron käyttöoikeutta koskevat erityisehdot
               
            
                  116 000
               
               
                  
                     Palvelun nimi:
                  
                  Kadonneita lapsia koskeva vihjepuhelin
                  
                     Kuvaus:
                  
                  Palvelu ottaa vastaan puhelinilmoituksia kadonneista lapsista ja välittää tiedot edelleen poliisille, antaa neuvontaa ja tukea kadonneiden lasten huoltajille sekä auttaa katoamistapausten tutkinnassa.
               
               
                  Palvelu on aina auki (joka päivä kellon ympäri maanlaajuisesti).
               
            
                  116 006
               
               
                  
                     Palvelun nimi:
                  
                  Rikoksen uhrien tukipuhelin
                  
                     Kuvaus:
                  
                  Palvelu tarjoaa rikoksen uhreille mahdollisuuden saada henkistä tukea, tietoa oikeuksistaan ja keinoista vaatia oikeuksiaan sekä asianomaisten elinten yhteystiedot. Se tarjoaa erityisesti tietoja a) paikallisista poliisi- ja rikosoikeusmenettelyistä sekä b) mahdollisuuksista saada korvausta ja vakuutusasioista. Se auttaa myös löytämään muita soveltuvia avunlähteitä.
               
               
                  Jos palvelu ei ole aina auki (joka päivä kellon ympäri maanlaajuisesti), palveluntarjoajan on varmistettava, että tiedot palvelun aukioloajoista ovat helposti kaikkien saatavissa ja että palveluun sen kiinnioloaikana soittavat saavat tietää lähimmän aukioloajan.
               
            
                  116 111
               
               
                  
                     Palvelun nimi:
                  
                  Lasten tukipuhelin
                  
                     Kuvaus:
                  
                  Palvelu auttaa huolenpidon ja suojelun tarpeessa olevia lapsia ja ohjaa heidät tarvittaessa organisaatioiden ja resurssien puoleen. Palvelu tarjoaa lapsille mahdollisuuden ilmaista huolensa, puhua heitä suoraan koskevista asioista ja saada hätätilanteessa yhteyden aikuiseen.
               
               
                  Jos palvelu ei ole aina auki (joka päivä kellon ympäri maanlaajuisesti), palveluntarjoajan on varmistettava, että tiedot palvelun aukioloajoista ovat helposti kaikkien saatavissa ja että palveluun sen kiinnioloaikana soittavat saavat tietää lähimmän aukioloajan.
               
            
                  116 117
               
               
                  
                     Palvelun nimi:
                  
                  Lääkäripäivystys muita kuin hätätilanteita varten
                  
                     Kuvaus:
                  
                  Palvelu ohjaa siihen soittavat henkilöt heidän tarpeitaan vastaaviin terveyspalveluihin tilanteissa, jotka ovat kiireellisiä mutta eivät henkeä uhkaavia, erityisesti mutta ei pelkästään virka-ajan ulkopuolella, viikonloppuisin ja yleisinä vapaapäivinä. Soittaja yhdistetään pätevälle ja asianmukaiset resurssit omaavalle neuvojalle tai suoraan lääkärin tai kliinikon puoleen.
               
               
                  Jos palvelu ei ole aina auki (joka päivä kellon ympäri maanlaajuisesti), palveluntarjoajan on varmistettava, että tiedot palvelun aukioloajoista ovat helposti kaikkien saatavissa ja että palveluun sen kiinnioloaikana soittavat saavat tietää lähimmän aukioloajan.
               
            
                  116 123
               
               
                  
                     Palvelun nimi:
                  
                  Henkisen tuen puhelin
                  
                     Kuvaus:
                  
                  Palvelu perustuu puhelinkeskusteluun toisen ihmisen kanssa ja ei-tuomitsevaan kuuntelemiseen. Palvelu tarjoaa henkistä tukea niille, jotka kärsivät yksinäisyydestä, kokevat psykologisen kriisin tai harkitsevat itsemurhaa.
               
               
                  Jos palvelu ei ole aina auki (joka päivä kellon ympäri maanlaajuisesti), palveluntarjoajan on varmistettava, että tiedot palvelun aukioloajoista ovat helposti kaikkien saatavissa ja että palveluun sen kiinnioloaikana soittavat saavat tietää lähimmän aukioloajan.